Amedeo Modigliani

Amedeo Modigliani (født 12. juli 1884 i Livorno i Italia, død 24. januar 1920 i Paris i Frankrike) var en italiensk kunstmaler, skulptør og tegner. 

 Liv og virke 
 Bakgrunn 
Amedeo Modigliani var det fjerde barnet til Flaminio Modigliani og den franskfødte kona, Eugénie Garsin. Hjembyen hadde en stor jødisk befolkning, og han ble født inn i en velstående sefardisk familie. Broren Giuseppe Emanuele Modigliani var en sosialistisk politiker. 

 Maler, kunstner 
I 1895 fikk han lungebetennelse og noen år senere fikk han tyfus fulgt av lungebetennelse. I rekonvalesensperioden bestemte han seg for å begynne å male, og moren hans ordnet det slik at han fikk studere hos landskapsmaleren Guglielmo Micheli i Livorno.

Modigliani studerte siden ved kunstakademiet i Venezia og Firenze og kom i 1906 til Paris. Uten å slutte seg til noen spesiell gruppe eller bevegelse, tok Modigliani det han ville fra Toulouse-Lautrecs og Cézannes malerier, den afrikanske skulpturen, fauvistene, kubismen og eksperimentelle arbeider av Picasso og Braque. Desto mer avgjørende var møtet med den rumenske skulptøren Constantin Brancusi; mellom 1910 og 1913 la han all sin energi på skulptering. 

De allerede svekkede lungene hans tålte ikke steinstøv, og han måtte gi seg med skulptur i stein. Som maler utnyttet han sin kunnskap om skulpturelle effekter i portretter og akter, spesielt med langstrakte konturer som ble hans «varemerke».

I juli 1917 møtte han kvinnen i sitt liv – den unge kunststudenten Jeanne Hébuterne (født 6. april 1898). De flyttet sammen og 29. november 1918 ble datteren Jeanne født. I januar 1920 ble Modigliani syk, med nyrebetennelse og tuberkuløs meningitt, og han ble innlagt på Hôpital de la Charité i Paris, der han døde natten mellom den 24. og 25. januar 1920. Et par dagar senere begikk Jeanne (som var gravid i niende måned) selvmord ved å kaste seg ut fra et vindu i sjette etasje.

Myten om Modigliani som en «Montparnasseeksentriker» – stilig, fattig, stolt og dopet eller full – ble skapt av forfattervennene hans, særskilt etter hans bortgang bare 35 år gammel. Myten glemmer  den intensive konsentrasjonen om malingen de siste årene av livet hans.

Modigliani ligger gravlagt på Père-Lachaise i Paris, der Jeanne Hébuterne også hviler. Datteren deres ble tatt hånd om av Modiglianis søster i Firenze. Som voksen skrev hun en biografi om faren sin – «Modigliani, mannen og myten». Det ble også laget en film om livet hans, «De elskede på Montparnasse» fra 1957 med Gérard Philipe i hovedrollen. 

 Utvalgte verker 

 Se også 
 Alice, maleri fra omkring 1918

 Referanser 

 Litteratur 
 Noël Alexandre: Der unbekannte Modigliani. Zeichnungen aus der Sammlung Paul Alexandre. Mercatorfonds, Antwerpen 1993, ISBN 3-927789-56-9.
 David Breuer: Modigliani und seine Modelle [anlässlich der Ausstellung: Modigliani and His Models, in der Royal Academy of Arts, London, 8. Juli - 15. Oktober 2006, übersetzt von Carl Freytag und Marion Kagerer], Hatje, Ostfildern 2006, ISBN 978-3-7757-1811-0.
 Ilja Ehrenburg: Memoiren. Menschen - Jahre - Leben, Teil I, 1891–1922, Kindler, München 1972, Seite 227-235, ISBN 3-463-00511-5 (Die berühmten Ehrenburg-Memoiren Люди, годы, жизнь - Ljudi, gody, žizň, mit einer Dokumentation über den Boykott der Erstausgabe 1962–1965).
 Dan Franck: Montparnasse und Montmatre, Künstler und Literaten in Paris zu Beginn des 20. Jahrhunderts (Französischer Originaltitel: Bohèmes, übersetzt von Petra van Cronenburg). Parthas, Berlin 2011, ISBN 978-3-86964-034-1.
 Anette Kruszynski: Amedeo Modigliani – Akte und Porträts. Prestel, München 1996, ISBN 3-7913-2893-X.
 Doris Krystof: Amedeo Modigliani. Die Poesie des Augenblicks. Taschen, Köln 2009, ISBN 978-3-8365-1272-5.
 Jacques Lassaigne: Amedeo Modigliani – Werkverzeichnis. Ullstein, Frankfurt am Main 1981, ISBN 3-548-36042-4.
 Jane Rogoyska, Frances Alexander: Amedeo Modigliani. Sirocco, London 2005, ISBN 1-84484-342-4 (englisch).
 June Rose: Amedeo Modigliani. Sein Leben, sein Werk, seine Zeit. Fischer-TB 11780, Frankfurt am Main 1994, ISBN 3-596-11780-1.
 André Salmon: Amedeo Modigliani. Sein Leben und Schaffen. Seine Briefe und Gedichte. Diogenes, Zürich 1960
 Werner Schmalenbach: Amedeo Modigliani. Malerei – Skulpturen – Zeichnungen. Prestel, München 1990, ISBN 3-7913-1077-1.
 Christoph Vitali (utg.): Amedeo Modigliani. Ein Mythos der Moderne [anlässlich der Ausstellung Modigliani, 17. April bis 30. August 2009, Kunst- und Ausstellungshalle der Bundesrepublik Deutschland, Bonn]. DuMont, Köln 2009, ISBN 978-3-8321-9191-7.
 Alfred Werner: Amedeo Modigliani. DuMont, Köln 1991, ISBN 3-7701-2702-1.

 Eksterne lenker 


Kategori:Italienske kunstnere
Kategori:Personer fra Livorno